સુરત જિલ્લાના મહુવા અને બારડોલીમાં મંગળવારે મોડીરાતથી ધોધમાર વરસાદ વરસતા ઠેર ઠેર પાણી ભરાય ગયા હતા. બારડોલીમાં સવારે 6થી 10 વાગ્યા દરમ્યાનના ચાર કલાકમાં સાડા પાંચ ઇંચ પાણી પડતાં નગરના નીચાણ વાળા વિસ્તારોમાં પાણી ભરાય ગયું હતું. આખી રાતથી સવારે દસ વાગ્યા સુધી કુલ 9 ઇંચ વરસાદ ખાબક્યો હતો. નગરમાંથી પસાર થતી કોયલી ખાડીમાં પૂર આવતા ખાડી કિનારે રહેતા 50 થી 60 પરિવારોએ સુરક્ષિત જગ્યાએ જાતે જ સ્થળાંતર કર્યું હતું.